Baškiri
Baškiri (baškirski: Башҡорттар, Başqorttar; ruski: Башкиры) su turkijski narod koji uglavnom naseljavaju rusku federalnu jedinicu Baškortostan a koja se proteže sa obe strane planine Ural. Osim matične republike, Baškiri naseljavaju i Tatarstan, Permski kraj, Čeljabinsku, Orenburšku, Tjumenjsku, Sverdlovsku i Kurgansku oblast kao i druge regije Rusije i neke dijelove Kazahstana. Većina Baškira govori baškirski jezik, koji pripada zapadnom ogranku turskijskih jezika. U religijskom pogledu Baškiri su uglavnom sunitski muslimani i sljedbenici hanefijske pravne škole. Baškirima je onemogućeno da sistematski uče maternji jezik u školama kao i na univerzitetu. Baškirski jezik uvršten je na listu ugroženih jezika.